Frank Tripucka

**Francis Joseph Tripucka** (født 8. desember 1927 i Bloomfield i New Jersey, død 12. september 2013 i Woodland Park i New Jersey) var en quarterback i amerikansk fotball som spilte 15 sesonger på profesjonelt nivå. Han tilbrakte fire sesonger i National Football League (NFL), åtte i Canadian Football League (CFL) og fire i American Football League (AFL). Tripucka fant mest suksess da han spilte for AFLs Denver Broncos fra 1960 til 1963. I Denvers første år ble Tripucka den første quarterbacken i AFL og NFL til å kaste for over 3 000 yards i en sesong, som gjorde at han ble utnevnt til en All-Star. Han ble innlemmet i Broncos Ring of Fame i 1986. Tripucka har den laveste passer ratingen i NFLs historie med minst 1 500 pasningsforsøk på 52,2.

## College
I Tripuckas to første sesonger på Notre Dame var han reservequarterback bak vinner av Heisman-troféet Johnny Lujack da universitetslaget gikk ubeseiret gjennom 1946- og 1947-sesongene. I 1945 fullførte han kun én pasning for 19 yards og løp to ganger for åtte yards. I 1946 fullførte han én av fem pasninger for 19 yards. Han stod for omtrent en fjerdedel av pasningsforsøkene på Frank Leahys lag i 1947 og fullførte 25 av 44 pasninger for 422 yards, tre touchdowns og en interception og hadde en passer rating på 155,3 i en sesong hvor Irish vant den nasjonale tittelen for andre år på rad. Da Lujack ble uteksaminert tok Tripucka over som starter som senior. Han fullførte 53 av 91 pasninger for 660 yards og satte en universitetsrekord med 11 touchdowns på vei til et sesongresultat på 9–0–1 og Notre Dames tredje ubeseirede sesong på rad. En kamp mot Southern California Trojans som endte uavgjort i sesongfinalen gjorde at Notre Dame falt til andreplass på den nasjonale rangeringen bak Michigan. Han spilte i det årets College All-Star Game.

## Profesjonell karriere

Philadelphia Eagles valgte Tripucka i første runde (#9) av NFLs draft i 1949, men byttet ham til Detroit Lions under sesongoppkjøringen. Han stilte til start i fire kamper i sin første sesong og kastet ni touchdowns og 14 interceptions; han ble også brukt som punter 28 ganger. I 1950 spilte han for Chicago Cardinals, hvor han kastet fire touchdownpasninger og hadde en touchdown på løp da han kom på for Jim Hardy, inkludert touchdownpasninger på 65 og 81 yards i en kamp mot Washington Redskins. I 1951 stilte han til start i én kamp for Cardinals og hadde kun 29 pasningsforsøk, og fulgte det opp med 12 pasningsforsøk på seks kamper i 1952 før han ble byttet til Dallas Texans midt i sesongen. Han stilte til start i alle de gjenværende seks kampene, men kastet bare tre touchdownpasninger mot 17 interceptions og Texans tapte fem av de seks kampene. Laget ble oppløst etter sesongen, og Tripucka signerte med Saskatchewan Roughriders i Canadian Football League (CFL).

Det var starten på syv år i CFL. I 1953 ble han startende quarterback for Roughriders under den nye hovedtreneren Frank Filchock. Han spilte for dem ut 1958, da han ble byttet til Ottawa Rough Riders, hvor han ble kuttet etter skuffende prestasjoner på banen. Han var tilbake i Saskatchewan før sesongslutt 1959, da som en trener. CFL hadde en regel om at lag kun hadde lov til å signere 12 «imports», spillere som ikke var fra Canada, og ettersom laget allerede hadde 12 imports kunne i Tripucka spille. I seriespillets 14. kamp hadde derimot alle lagets tre quarterbacks blitt skadet. Administrasjonen valgte å la Tripucka spille, og akseptere automatisk nederlag i de gjeldende kampene. Roughriders tapte også den første kampen på banen, da Edmonton Eskimos slo dem 20–19, men i sesongens siste kamp mot Bud Grants Winnipeg Blue Bombers fullførte Tripucka 17 av 29 pasninger og Ferdy Burket hadde fem touchdowns på løp. Saskatchewan scoret 37 poeng mot Winnipegs 30, men Winnipeg ble erklært vinnere ettersom Tripucka ikke hadde lov til å spille.

Etter å ha blitt sparket av Saskatchewan returnerte Tripucka til spillerkarrieren med American Football League (AFL) som startende quarterback for Denver Broncos. Broncos hadde ansatt Filchock som hovedtrener, som først hadde ansatt Tripucka som en assistenttrener. Han stilte til start i alle Denvers 14 kamper i lagets første sesong, og selv om han ledet ligaen i interceptions i 1960 med 34 (som fremdeles er en lagrekord) ledet han også ligaen med 248 fullførte pasninger fra 478 forsøk for 3 038 yards (den første sesongen med 3 000 pasningsyards av en quarterback i AFL eller NFL) og 24 touchdowns, inkludert den første touchdownpasningen i ligaens historie. Han stilte til start i 11 kamper i 1961, hvor han kastet for 1 690 yards, 10 touchdowns og 21 interceptions. I 1962 ledet han igjen ligaen med 240 fullførte pasninger, 440 forsøk og 2 917 yards. I en seier over Buffalo Bills i uke 2 kastet Tripucka for 447 yards, en lagrekord som ble stående i 38 år. I løpet av sesongen hadde han 17 touchdowns og 25 interceptions, og ble utvalg til AFLs All Star-kamp. I hans siste sesong med laget i 1963 fullførte Tripucka kun syv pasninger for 31 yards i løpet av to kamper. Han flyttet tilbake til Saskatchewan og endte spillerkarrieren sin som reserve for Ron Lancaster, og endte sesongen der med 38 fullførte pasninger for 435 yards.

I 1963 la Tripucka opp etter 15 sesonger på profesjonelt nivå. Broncos valgte å pensjonere trøyenummeret hans. I 1986 var Tripucka en av tre spillere som ble innlemmet i Denver Broncos Ring of Fame. Den 9. mars 2012 erklærte Tripucka at han ville la Peyton Manning bruke trøyenummeret hans dersom han signerte med dem. Under en pressekonferanse den 20. mars 2012 hvor signeringen ble signert takket John Elway Tripucka for at han lot laget «låne» nummeret for Manning. Den 7. mars 2016 ble trøyenummeret igjen pensjonert da Manning la opp ett 18 sesonger (4 med Broncos).

## Karrierestatistikker

### NFL/AFL

### CFL

## Privatliv
Tripucka er far til tidligere basketball spiller for Notre Dame Fighting Irish og Detroit Pistons Kelly Tripucka, som også spilte for Utah Jazz og Charlotte Hornets. Alle hans seks sønner spilte idrett i NCAA Division I (datteren Heather var også en anerkjent idrettsutøver). Den eldste sønnen Tracy spilte basketball på Lafayette College og deretter profesjonelt i Sveits. Mark spilte quarterback da han gikk på University of Massachusetts og Todd spilte også basketball på Lafayette College og slo mange av storebroren Tracys rekorder. T.K., den høyeste av de sønnene, spilte basketball for Fordham University. Han spilte også en sesong under broren Tracy da han tok over som hovedtrener for Fordham. Da Fordham en gang spilte mot Notre Dame i Madison Square Garden spilte T.K. mot broren Kelly med Tracy som sin hovedtrener. Kelly var en All-American på Notre Dame og spilte deretter i NBA i ti år for Detroit Pistons, Utah Jazz og Charlotte Hornets. Kelly ble utnevnt NBA All-Star to ganger. Chris, den yngste i familien, spilte quarterback, wide receiver og kicker på Boston College sammen med vinner av Heisman-troféet Doug Flutie.

Tripucka var også bestefar til punteren Shane Tripucka (Chris’ sønn) og tidligere long snapper i NFL Travis Tripucka og tidligere profesjonell lacrossespiller Jake Tripucka (Kellys sønner). Shane spilte for Los Angeles Chargers under sesongoppkjøringen i 2018 og hadde i snitt 45,5 yards per punt. Han spilte for XFLs Los Angeles Wildcars i 2020. Shane var også en All-American førstelag og All-SEC punter da han gikk på Texas A&M, hvor han satte flere rekorder for punting.

Tripucka døde av hjertesvikt den 12. september 2013 i sitt hjem i Woodland Park i New Jersey, 85 år gammel.

## Arv
I 1997 ble Tripucka innlemmet i National Polish-American Sports Hall of Fame.

## Noter



## Referanser


## Eksterne lenker
*
*